da en da nl ca da da de es da da da da da da da da da da da da da nb nb da de da da da da da da de da da da da da da da da da da da da da nl da en da da es nl da
Center for Familier skal sikre en større sammenhængende indsats | Aabenraa Kommune
16.8.2022 10:54:21 CEST | Aabenraa Kommune
Fra 1. september bliver børne- og familieinstitutionerne Rønshoved Skolehjem og Familie- og Ungecentret organisatorisk samlet til én institution - Center for Familier. Sammenlægningen skal sikre en endnu større sammenhængende indsats for de børn og familier, der har brug for støtte fra Børn og Familie i Aabenraa Kommune.
Én samlet indgang for børn og familier, der har behov for støtte fra Aabenraa Kommune. Det er ambitionen med og årsagen til, at Rønshoved Skolehjem og Familie- og Ungecentret fra 1. september er at finde under samme organisation – Center for Familier.
- Som kommune har vi et stort ansvar for de børn og familier, der har behov for hjælp. Vi har en vision om at sikre endnu større værdi for dem, vi hjælper, og det vil vi konkret gøre ved at samle de to indgange til én. Ved at samle arbejdsopgaverne fra to til ét sted, vil vi gerne skabe rammerne til et fagligt fællesskab, der er endnu mere fleksibelt, siger formand for Børne- og Uddannelsesudvalget, Rasmus Elkjær Larsen og fortsætter:
- Vi tror på, at sammenlægningen vil gavne de forventninger, der er til alle landets kommuner i Barnets Lov, hvor et flertal i Folketinget har stadfæstet et nutidigt børnesyn med større fokus på inddragelse og rettigheder for det enkelte barn.
Rønshoved Skolehjem rummer i dag døgnafdelinger fordelt på flere matrikler, døgn- og dagaflastning, familiehus, støttet og overvåget samvær, familieplejeområdet, fællesskab for unge samt misbrugsbehandling for unge under 18 år.
Familie- og Ungecentret rummer i dag familiebehandling, et korps af støtte og kontaktpersoner samt familiekonsulenter og ungekonsulenter.
Tina Mechlenborg van Ewijk, institutionsleder på Rønshoved Skolehjem, bliver fra 1. september institutionsleder for Center for Familier, hvor der vil være cirka 130 medarbejdere.
- Der tale om en sammenlægning med fokus på mindre kompleksitet og større fleksibilitet for de berørte familier. Medarbejderne skal stadig gøre det, de er bedst til – nemlig at hjælpe børn og familier i Aabenraa Kommune. Med sammenlægningen får vi endnu bedre mulighed for at skrue op og ned for de enkelte tilbud alt efter behovet, samtidig med at vi får et bredere fagligt fællesskab internt i institutionen. Vi vil på samme måde bedre kunne understøtte vores overordnede faglige strategi, Sund Indsats, siger Tina Mechlenborg van Ewijk.
Berørte familier bliver orienteret direkte om sammenlægningen.
Formand for Børne- og Uddannelsesudvalget, Rasmus Elkjær Larsen, tlf.: 23 62 10 10; e-mail: rel@aabenraa.dk
Institutionsleder Center for Familier Tina Mechlenborg van Ewijk, tlf.: 22 62 43 05; e-mail: tmjoe@aabenraa.dk
Kommunikationskonsulent Aabenraa Kommune, Kasper Stoof, tlf.: 73 76 72 90; e-mail: ksje@aabenraa.dk
Information om Aabenraa Kommune
BETINGELSER FOR BRUG AF BILLEDMATERIALE:
Rettigheden til anvendelse af medfølgende billedmateriale er udelukkende til brug i sammenhæng med nærværende nyhed og må således ikke arkiveres med henblik på genanvendelse i andre sammenhænge.
Anvendelse skal altid ske med angivelse af hele den oplyste billedbyline.
Følg pressemeddelelser fra Aabenraa Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aabenraa Kommune
Enigt byråd vedtager Klimaplan 202221.9.2022 19:52:58 CEST | Pressemeddelelse
Onsdag aften har byrådet i Aabenraa Kommune enstemmigt vedtaget Klimaplan 2022, som er byrådets retning for den grønne omstilling i Aabenraa Kommune som geografisk område.
Rammer for Det Gode Liv: Et samlet byråd præsenterer budget 202312.9.2022 13:02:35 CEST | Pressemeddelelse
Mandag 12. september 2022 præsenterede et enigt byråd Aabenraa Kommunes budgetforlig for 2023 – Rammer for Det Gode Liv.
Regeringen udpeger Aabenraa Kommune til at indgå velfærdsaftale på beskæftigelsesområdet9.9.2022 08:56:29 CEST | Pressemeddelelse
Sammen med tre andre kommuner er Aabenraa Kommune af regeringen udpeget til at indgå velfærdsaftale på beskæftigelsesområdet. Konkret betyder det, at Aabenraa Kommune bliver sat fri fra store dele af lovgivningen på beskæftigelsesområdet.
Nørreportkvarteret fejres med bydelsfest5.9.2022 12:41:49 CEST | Pressemeddelelse
Lørdag 10. september inviterer Aabenraa Kommune og kvarterets butikker til bydelsfest i Nørreportkvarteret i Aabenraa. Festen er en markering af, at flere års arbejde med Områdefornyelse Nord er afsluttet.
Aabenraa Kommune frigiver tre millioner kroner til forberedelse af motorvejsbro ved Padborg2.9.2022 09:00:00 CEST | Pressemeddelelse
Onsdag 31. august vedtog et enigt byråd i Aabenraa Kommune at frigive tre millioner kroner til det forberedende arbejde til en ny bro over motorvejen ved Padborg. Pengene frigives fra de i alt 25 millioner kroner, der er afsat til broen, der skal gavne både statslige og kommunale interesser.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022